EARTH ชี้แจงแล้ว รอลุ้นปลด SP พรุ่งนี้
ล่าสุด เวลา 20.50 ของวันนี้ EARTH ได้ส่งจดหมายชี้แจงเรื่องการผิดนัดชำระหนี้ตั๋วแลกเงิน โดยอธิบายว่าได้ผิดนัดชำระหนี้ตั๋วแลกเงินระยะสั้น (BE) ไปแล้ว 160 ล้านบาท และ สินเชื่อกับธนาคาร 887 ล้านบาท สรุปแล้ว รวมการผิดนัดชำระหนี้ EARTH ได้เบี้ยวหนี้ไปแล้ว 1,047 ล้านบาท!
20 มิ.ย. 2560

ล่าสุด เวลา 20.50 ของวันนี้ EARTH ได้ส่งจดหมายชี้แจงเรื่องการผิดนัดชำระหนี้ตั๋วแลกเงิน
โดยอธิบายว่าได้ผิดนัดชำระหนี้ตั๋วแลกเงินระยะสั้น (BE) ไปแล้ว 160 ล้านบาท และ สินเชื่อกับธนาคาร 887 ล้านบาท
สรุปแล้ว รวมการผิดนัดชำระหนี้ EARTH ได้เบี้ยวหนี้ไปแล้ว 1,047 ล้านบาท!
และการเบี้ยวนี้ดังกล่าว ทำให้เกิดโดมิโนเอ็ฟเฟ็ก ไปยังหุ้นกู้ เนื่องจากมีเงื่อนไขว่าถ้าบริษัทผิดนัดชำระหนี้เกิน 500 ล้านบาท
ผู้ถือหุ้นกู้สามารถเรียกคืนเงินต้นจากบริษัท EARTH ได้ทันทีก่อนครบกำหนดไถ่ถอน ขนาดของหุ้นกู้ทั้งหมดมีมูลค่า 5,500 ล้านบาท
ซึ่งบริษัทจะเรียกประชุมผู้ถือหุ้นกู้ภายใน 30 วันนับตั้งแต่เกิดกรณีดังกล่าว
ข้อความที่น่าสนใจต่อไปคือ ตอนนี้สถาบันการเงินทุกแห่งได้ระงับการให้สินเชื่อแก่บริษัทแล้ว!
ตอนนี้บริษัทไม่สามารถออกตราสารหนี้ระยะสั้นฉบับใหม่เพื่อทดแทนฉบับเดิมที่จะถึงกำหนดชำระได้ หนี้ที่คาดว่าจะผิดชำระทั้งหมดมีมูลค่า 6,952 ล้านบาท
สรุปแล้ว ตอนนี้บริษัทกำลังขาดสภาพคล่องอย่างหนัก และ การประกอบธุรกิจของบริษัทมีการชะลอตัว
ก็น่าติดตามว่า บริษัท EARTH ชี้แจงมาละเอียดขนาดนี้ ตลาดหลักทรัพย์ยังจะให้ความเห็นว่ามีข้อมูลไม่เพียงพอ และยังขึ้น SP ต่อไปในวันพรุ่งนี้หรือไม่?